A BIZOTTSÁG HATÁROZATA
(2008. áprillis 24.)
a 21/2004/EK tanácsi rendeletnek a juh- és kecskefélék elektronikus azonosítására vonatkozó iránymutatások és eljárások tekintetében történő végrehajtásáról szóló 2006/968/EK határozat módosításáról
(az értesítés a C(2008) 1571. számú dokumentummal történt)
(EGT-vonatkozású szöveg)
(2008/337/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a juh- és kecskefélék azonosítási és nyilvántartási rendszerének létrehozásáról, valamint az 1782/2003/EK rendelet, továbbá a 92/102/EGK és a 64/432/EGK irányelv módosításáról szóló, 2003. december 17-i 21/2004/EK tanácsi rendeletre (1) és különösen annak 9. cikke (1) bekezdésére,
mivel:
(1)
A 21/2004/EK rendelet előírja, hogy a rendelettel összhangban minden tagállamnak juh- és kecskefélék azonosítására és nyilvántartására szolgáló rendszert kell létrehoznia. A 21/2004/EK rendelet szerint az említett állatok első azonosító eszköze a füljelző. A második azonosító eszköz a juh- és kecskefélék elektronikus azonosítása.
(2)
A 2006/968/EK bizottsági határozat (2) megállapítja a juh- és kecskefélék 21/2004/EK rendelet szerinti elektronikus azonosításához szükséges azonosítók és leolvasók jóváhagyására vonatkozó iránymutatásokat és eljárásokat. Az említett határozat rögzíti az ilyen azonosítók és leolvasók jóváhagyásához szükséges egyes megfelelési és teljesítményvizsgálatokra vonatkozó minimumkövetelményeket. Ezeket a vizsgálatokat bizonyos európai szabványokkal összhangban működő, minősített és akkreditált, kijelölt vizsgálati laboratóriumokban kell elvégezni.
(3)
A takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (3) 12. cikkének (2) bekezdése hivatkozik azokra az európai szabványokra, amelyekkel összhangban az illetékes hatóságok kijelölik a hatósági laboratóriumokat.
(4)
Célszerű a 2006/968/EK határozatban szereplő, szabványokra vonatkozó hivatkozás módosítása annak érdekében, hogy figyelembe vegyék a szóban forgó határozatban említett vizsgálati laboratóriumok egyedi jellegét.
(5)
A 853/2004/EK, a 854/2004/EK és a 882/2004/EK európai parlamenti és tanácsi rendelet végrehajtására vonatkozó átmeneti szabályok megállapításáról, valamint a 853/2004/EK és a 854/2004/EK rendelet módosításáról szóló, 2005. december 5-i 2076/2005/EK bizottsági rendelet (4) 18. cikke eltérést biztosít a 882/2004/EK rendelet 12. cikkének (2) bekezdésétől. Az említett eltérés szerint az illetékes hatóság átmenetileg nem akkreditált laboratóriumot is kijelölhet vizsgálati laboratóriumként. Az egyértelműség érdekében az 2006/968/EK határozatban utalni kell erre az eltérésre.
(6)
A 2006/968/EK határozatot ezért ennek megfelelően módosítani kell.
(7)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2006/968/EK határozat melléklete e határozat mellékletének megfelelően módosul.
2. cikk
Ezt a határozatot 2008. június 1-jétől kell alkalmazni.
3. cikk
Ennek a határozatnak a tagállamok a címzettjei.
Kelt Brüsszelben, 2008. áprillis 24-én.